অভিষেক তরফদার সম্পর্কে ওর বন্ধুদের দাবি ও একজন আদ্যন্ত প্রেমিক মানুষ। কবিতা লেখেন। সময় পেলে, হাতে কাগজ আর কলম পেলে আঁকিবুঁকি করেন। অত্যন্ত বন্ধু বৎসল আর তুখোড় এক প্রতিভাময় ছেলে। দুর্দমনীয় আন্ত্রেপ্রেনিয়র। প্রায় গত এক দশকেরও বেশি সময় ধরে অনেক লড়াই করেছেন। কখনও চড়েছেন সাফল্যের সপ্তম স্বর্গে। আবার মুখ থুবড়েও পড়েছেন। কিন্তু কখনও হেরে যাননি। ধুলো ঝেরে ওঠাই যদি উদ্যোগ নেওয়ার পূর্বশর্ত হয় তবে সেই শর্ত পালন করেছেন বারংবার।